wannaphong/clean_thaiwikipedia huggingface dataset:
# เขายอดตัด
thumb|right|ภูเขาโต๊ะทางตอนเหนือของเมืองเคปทาวน์ ในประเทศแอฟริกาใต้

เขายอดตัด หรือ เขารูปโต๊ะ  คือภูเขาที่มีลักษณะเป็นเนินยอดป้านหรือภูเขาที่มียอดราบ

ภูมิประเทศนี้มีหลายที่ เช่น เตปุย ซึ่งเกิดจากหินแข็งที่ทนต่อการกัดเซาะซึ่งครั้งหนึ่งเคยอยู่ในหินที่ทนต่อการกัดเซาะได้น้อยอย่างหินปูน และเมื่อหินปูนถูกกัดเซาะก็เกิดเป็นพื้นที่ราบเรียบขึ้นมา เขายอดตัดพวกนี้ส่วนมากมักเป็นภูเขาโดดลูกเดียว คำว่าเตปุยมักใช้เรียกเขายอดตัดในทวีปอเมริกาใต้ เช่น เขายอดตัดที่เป็นที่ตั้งของน้ำตกเอนเจลในเวเนซุเอลาซึ่งเป็นน้ำตกที่สูงที่สุดในโลก Brewer-Carías C. 2010. Tras la huella: del Salto Angel. Río Verde 2: 61–77.

ตัวอย่าง
 ภูเขายอดราบ
 เนินยอดป้าน
 ที่ราบสูง
 ตูยา
 เตปุย
 โปเตรโร

 ลักษณะ 
คำว่า  ("โต๊ะ") นั้นให้ความรู้สึกถึงความแบนราบ ทำให้บ่อยครั้งมีการนำไปใช้ตั้งชื่อหรือระบุลักษณะ เช่น ภูเขาโต๊ะที่ตั้งอยู่ทางตอนเหนือของเมืองเคปทาวน์ในประเทศแอฟริกาใต้

ดูเพิ่ม
 ที่ราบสูง พื้นที่สูงซึ่งมักมีลักษณะเป็นที่ราบเรียบ
# วัดดาวดึงษ์ (จังหวัดสมุทรสงคราม)
วัดดาวดึงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองดาวดึงษ์ ตำบลบางช้าง อำเภออัมพวา จังหวัดสมุทรสงคราม มีเนื้อที่ประมาณ 31 ไร่

วัดดาวดึงษ์หรือที่บางคนเรียกว่า วัดดาวดึงษาราม เป็นวัดที่สร้างในสมัยอยุธยา สันนิษฐานว่าเป็นสมัยสมเด็จพระนารายณ์มหาราช รายงานทะเบียนวัดของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2124 ได้รับพระราชทานวิสุงคามสีมาเมื่อ พ.ศ. 2494

อุโบสถหลังเก่ามีรูปทรงและก่อด้วยอิฐขนาดใหญ่เช่นเดียวกับวัดจุฬามณี พระประธานในอุโบสถแกะสลักจากศิลาแลง ศิลปะอยุธยา พระบาทสมเด็จพระจุลจอมเกล้าเจ้าอยู่หัวได้เสด็จประพาสต้น ณ คลองอัมพวา และได้เสด็จประทับที่ศาลาการเปรียญในวัดดาวดึงษ์และได้จัดทำเครื่องเสวยในบริเวณนี้อีกด้วย น้ำที่คลองนี้จึงถือเป็นน้ำศักดิ์สิทธิ์ โดยถือเป็นหนึ่งในแม่น้ำสำคัญ 5 สายที่มีชื่อว่า "เบญจสุทธคงคา" และได้ใช้ในพระราชพิธีมุรธาภิเษกของราชวงศ์จักรีรวมถึงเมื่อครั้งพระบาทสมเด็จพระวชิรเกล้าเจ้าอยู่หัว นอกจากนี้บริเวณท่าน้ำหน้าวัดยังมีศาลที่ประดิษฐาน หลวงพ่อโพธิ์
# ซัจจาด กอนซาเดห์
ซัจจาด กอนซาเดห์ (อักษรโรมัน: Sajjad Ganjzadeh; การถอดเป็นอักษรโรมัน: Sajjād Ganjzādeh; เกิดวันที่ 4 มกราคม ค.ศ. 1992 ณ เตหะราน –) เป็นนักคาราเต้ชาวอิหร่าน โดยในรายการคูมิเตะรุ่นน้ำหนัก 84 กก. ขึ้นไป เขาได้รับรางวัลเหรียญทองจากการแข่งชิงแชมป์โลกปี ค.ศ. 2014 และ 2016, ชิงแชมป์เอเชีย ค.ศ. 2013 และ 2017 รวมถึงเอเชียนเกมส์ ค.ศ. 2018

 ความสำเร็จ 
ค.ศ. การแข่ง สถานที่ อันดับ อีเวนต์2018ชิงแชมป์โลกมาดริด ประเทศสเปน 2คูมิเตะ +84 กก.
# ยอดเขา
ยอดเขา คือจุดบนภูเขาหรือบนพื้นผิวที่มีความสูงมากกว่าพื้นที่โดยรอบของมัน ยอดเขาที่มีลักษณะเป็นกรวยเหลี่ยมนั้นเกิดจากการกัดเซาะของน้ำแข็งบนยอดเขา

ยอดเขาที่สูงที่สุดในโลกคือยอดเขาเอเวอเรสต์สูง 8,844.43 เมตรเหนือระดับน้ำทะเล ซึ่งเทนซิง นอร์เก และเอดมันด์ ฮิลลารี เป็นสองคนแรกที่พิชิดยอดเขานี้อย่างเป็นทางการใน ค.ศ. 1953

สหภาพสมาคมการปีนเขาระหว่างประเทศหรืออูว์อีอาอาให้นิยามไว้ว่ายอดเขาต้องมีความสูงอย่างน้อย 300 เมตร

คลังภาพ
thumb|ภูมิทัศน์ของยอดเขาโรซาซึ่งสูงที่สุดในประเทศสวิตเซอร์แลนด์thumb|right|ยอดของเขาแดมอแวนด์ ประเทศอิหร่านthumb|right|โดโซ โดยาบีหนึ่งในยอดเขาที่สูงที่สุดในรัฐเนวาดา สหรัฐอเมริกาthumb|ยอดเขาเอลบรุสและยอดเขาสองยอด (คอเคซัสที่ประเทศรัสเซีย)

ดูเพิ่ม
 
 
  (nadir)
  (summit accordance)
# ยอดคนเหนือพิภพจักรวาล
ยอดคนเหนือพิภพจักรวาล  เป็นละครชุดทางโทรทัศน์สัญชาติอเมริกันที่สร้างโดย Scott Buck สำหรับสถานีเอบีซี โดยอิงจากเผ่าพันธ์ุในมาร์เวลคอมิกส์ที่ใช้ชื่อเดียวกัน เหตุการณ์รวมอยู่ในจักรวาลภาพยนตร์มาร์เวล (MCU) และเชื่อมโยงกับละครชุดโทรทัศน์อื่น ๆ  ของแฟรนไชส์ ผลิตโดย ABC Studios และมาร์เวลเทเลวิชันร่วมกับ Devilina Productions และได้รับการสนับสนุนทางการเงินจาก IMAX Entertainment ในข้อตกลงที่ทำให้ซีรีส์นี้มีการฉายรอบปฐมทัศน์ในโรงภาพยนตร์ บักรับหน้าที่เป็นผู้ควบคุมในซีรีส์

ซีรีส์นี้มีศูนย์กลางอยู่ที่ Black Bolt ซึ่งแสดงโดย Anson Mount และสมาชิกคนอื่น ๆ ของ Inhuman Royal Family ร่วมแสดงโดย เซรินดา สวาน, เคน เหลียง, อีมี อิกวูเกอร์, อิสซาเบล คอร์นิช, เอลเลน วอกลอม และ อิแวน โรน มาร์เวลสตูดิโอส์ประกาศให้ภาพยนตร์ Inhumans ในปี ค.ศ. 2014 เป็นส่วนหนึ่งของภาพยนตร์ระยะสามของพวกเขา โดยสายพันธุ์นี้ได้รับการแนะนำให้รู้จักสู่ MCU ในละครชุดเรื่อง ชี.ล.ด์. ทีมมหากาฬอเวนเจอร์ส ภาพยนตร์เรื่องนี้ถูกลบออกจากแผนผังของมาร์เวลสตูดิโอส์ในเดือนเมษายน ค.ศ. 2016 และซีรีส์ Inhumans ได้รับการประกาศในเดือนพฤศจิกายนว่าจะถ่ายทำบางส่วนโดยใช้กล้อง IMAX บักเข้าร่วมซีรีส์ในเดือนตุลาคม และเมาท์เข้าร่วมในเดือนกุมภาพันธ์ ค.ศ. 2017 การถ่ายทำเกิดขึ้นตั้งแต่เดือนมีนาคมถึงมิถุนายน ค.ศ. 2017 ที่สนามบิน Naval Air Station Barbers Pointเดิม ใน Kalaeloa ฮาวายและสถานที่ต่าง ๆ บนเกาะ Oahu

อินฮิวแมนส์เปิดตัวบนหน้าจอไอแมกซ์ เมื่อวันที่ 1 กันยายน พ.ศ. 2560 ซึ่งเป็นซีรีส์ทีวีไลฟ์แอ็กชันเรื่องแรกที่ทำเช่นนี้ การฉายภาพยนตร์ใช้เวลาสองสัปดาห์ก่อนที่ซีรีส์จะฉายทางช่องเอบีซี ในวันที่ 29 กันยายนและฉายไปแปดตอน โดยสรุปในวันที่ 10 พฤศจิกายน ซีรีส์นี้ได้รับบทวิจารณ์ที่ไม่เป็นที่พอใจและเรตติ้งทางโทรทัศน์ที่ต่ำและถูกยกเลิกโดยเอบีซีในเดือนพฤษภาคม พ.ศ. 2561
# เอเจนต์ คาร์เตอร์ (ละครชุดทางโทรทัศน์)
เอเจนต์ คาร์เตอร์ สายลับสาวกู้โลก (หรือเรียกเพียงแค่ Agent Carter) เป็นละครชุดทางโทรทัศน์สัญชาติอเมริกันแนวซูเปอร์ฮีโร แพร่ภาพทางช่องเอบีซี สร้างโดย Christopher Markus และ Stephen McFeely โดยมีตัวละครจากมาร์เวลคอมิกส์ชื่อ เพกกี คาร์เตอร์ ตามบทบาทของเธอในภาพยนตร์เรื่อง Captain America: The First Avenger และภาพยนตร์สั้นมาร์เวลวันช็อตส์ของ เอเจนต์ คาร์เตอร์ เหตุการณ์อยู่ในจักรวาลภาพยนตร์มาร์เวล (MCU) และแบ่งความต่อเนื่องกับภาพยนตร์ของแฟรนไชส์และซีรีส์ทางโทรทัศน์อื่น ๆ ซีรีส์นี้ผลิตโดย ABC Studios, มาร์เวลเทเลวิชัน และ F&B Fazekas & Butters โดยมี Tara Butters, Michele Fazekas และ Chris Dingess รับหน้าที่เป็นผู้ควบคุม

Hayley Atwell กลับมารับบทคาร์เตอร์จากภาพยนตร์ชุดและัวนช้อต ในซีรีส์คาร์เตอร์ต้องสร้างสมดุลให้กับชีวิตในฐานะสายลับกับผู้หญิงโสดในอเมริกาในปี ค.ศ. 1940 การพัฒนาซีรีส์ที่ได้รับแรงบันดาลใจจากหนังสั้นซึ่งได้เริ่มต้นขึ้นในเดือนกันยายน ค.ศ. 2013 โดยการมีส่วนร่วมของแอตเวลล์ได้รับการยืนยันในเดือนมกราคม ค.ศ. 2014 ในเดือนพฤษภาคมปีนั้นเอบีซีสั่งให้ฉายซีรีส์โดยตรง โดยมี James D'Arcy, Chad Michael Murray และ Enver Gjokaj แสดงร่วมกับแอตเวล พวกเขาเข้าร่วมโดย Shea Whigham ในฤดูกาลแรก ซีรีส์แนะนำที่มาของตัวละครและโครงเรื่องจากภาพยนตร์ MCU ในขณะที่ตัวละครอื่น ๆ จากภาพยนตร์ก็ปรากฏขึ้นเช่นกัน

ซีซันแรกประกอบด้วยแปดตอน เดิมออกอากาศตั้งแต่วันที่ 6 มกราคมถึง 24 กุมภาพันธ์ พ.ศ. 2558 ในขณะที่ซีซันที่สองประกอบด้วย 10 ตอน เดิมออกอากาศตั้งแต่วันที่ 19 มกราคมถึง 1 มีนาคม พ.ศ. 2559 ทั้งสองซีซันออกอากาศในช่วงกลางฤดูกาลของ  ชี.ล.ด์. ทีมมหากาฬอเวนเจอร์ส แม้จะได้รับการตอบรับเชิงบวก แต่จำนวนผู้ชมก็ลดลงและในวันที่ 12 พฤษภาคม พ.ศ. 2559 ABC ยกเลิกเอเจนต์ คาร์เตอร์
# อะลาดิน (แก้ความกำกวม)
อะลาดิน เป็นเรื่องปรัมปราจากตะวันออกกลาง และยังสามารถหมายถึง
 อะลาดิน (ภาพยนตร์ พ.ศ. 2562)
 อะลาดิน (ละครโทรทัศน์)
 อะลาดิน (วงดนตรี)
# สาวม้าโมเอะ
สาวม้าโมเอะ หรือ สู้เพื่อฝัน สาวม้าเดอร์บี้  เป็นแฟรนไชส์สื่อผสม สร้างสรรค์โดยไซเกมส์ วิดีโอเกมมือถือสำหรับระบบปฏิบัติการไอโอเอสและแอนดรอยด์ เดิมมีกำหนดจะเปิดตัวในปี พ.ศ. 2561 และต่อมาได้เลื่อนไปเป็นวันที่ 24 กุมภาพันธ์ พ.ศ. 2564 ซีรีส์อนิเมะโทรทัศน์ดัดแปลง 13 ตอนสร้างโดยสตูดิโอพีเอเวิกส์ ออกอากาศตั้งแต่เดือนเมษายนถึงมิถุนายน พ.ศ. 2561 อนิเมะฤดูกาลที่ 2 ผลิตโดยสตูดิโอไค ออกอากาศในเดือนมกราคมถึงมีนาคม พ.ศ. 2564 อนิเมะฤดูกาลที่ 3 ออกอากาศตั้งแต่เดือนตุลาคม พ.ศ. 2566 ซีรีส์อนิเมะโทรทัศน์ภาคแยก อูมายอน ออกอากาศระหว่างวันที่ 7 กรกฎาคมถึง 22 กันยายน พ.ศ. 2564
# ซาบีฮอลลาห์ โปร์ไชบ์
ซาบีฮอลลาห์ โปร์ชาบ (อักษรโรมัน: Zabihollah Pourshab; การถอดเป็นอักษรโรมัน: Zabīhollāh Pūrsheib; เกิดวันที่ 18 กรกฎาคม ค.ศ. 1988 ณ เซอร์วาน –) รู้จักกันทั่วไปในชื่อ ซาบีฮอลลาห์ โปร์ไชบ์ (อักษรโรมัน: Zabihollah Poursheib) เป็นนักคาราเต้ชาวอิหร่าน เขาเข้าร่วมการแข่งเอเชียนเกมส์ 2010 ที่รุ่นน้ำหนัก 84 กก. และได้รับรางวัลเหรียญทอง นอกจากนี้ เขายังได้รับรางวัลเหรียญทองแดงในคาราเต้ชิงแชมป์โลก 2016
# เอ็กซ์-อาร์ม
เอ็กซ์-อาร์ม (EX-ARM) เป็นซีรีส์การ์ตูนญี่ปุ่นแนวนิยายวิทยาศาสตร์ เขียนเรื่องโดย HiRock วาดภาพโดยชินยะ โคมิ เป็นการ์ตูนที่ทำใหม่จากเรื่อง Ex-Vita ผลงานการ์ตูนก่อนหน้าของโคมิ ตีพิมพ์ในนิตยสาร Grand Jump นิตยสารแนวเซเน็งของสำนักพิมพ์ชูเอชะตั้งแต่เดือนกุมภาพันธ์ พ.ศ. 2558 ถึงธันวาคม พ.ศ. 2560 และต่อมาเผยแพร่ผ่านเว็บไซต์ Shōnen Jump+ ของสำนักพิมพ์ชูเอชะตั้งแต่เดือนธันวาคม พ.ศ. 2560 ถึง มิถุนายน พ.ศ. 2562 ตีพิมพ์เป็นหนังสือการ์ตูนรวมเล่ม 14 เล่ม

การ์ตูนภาคต่อชื่อเรื่องว่า EX-ARM EXA เริ่มตีพิมพ์ใน Grand Jump Mucha ในเดือนสิงหาคม พ.ศ. 2562 

เอ็กซ์-อาร์ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Visual Flight ออกอากาศตั้งแต่เดือนมกราคมถึงมีนาคม พ.ศ. 2564 

หมายเหตุ
# การฉกฉวยวัฒนธรรม
การฉกฉวยวัฒนธรรม คือ การรับเอาองค์ประกอบอย่างหนึ่งหรือหลายอย่างจากวัฒนธรรมหรือกลุ่มอัตลักษณ์หนึ่ง โดยคนที่อยู่ในวัฒนธรรมหรือกลุ่มอัตลักษณ์อีกอย่างหนึ่ง โดยหากเป็นการกระทำโดยคนที่อยู่ในกลุ่มวัฒนธรรมเด่นรับเอาองค์ประกอบจากกลุ่มวัฒนธรรมย่อย อาจทำให้เกิดข้อถกเถียงขึ้นได้Fourmile, Henrietta (1996). "Making things work: Aboriginal and Torres Strait Islander Involvement in Bioregional Planning" in Approaches to bioregional planning. Part 2. Background Papers to the conference; 30 October – 1 November 1995, Melbourne; Department of the Environment, Sport and Territories. Canberra. pp. 268–269: "The [western] intellectual property rights system and the (mis)appropriation of Indigenous knowledge without the prior knowledge and consent of Indigenous peoples evoke feelings of anger, or being cheated"Metcalfe, Jessica, "Native Americans know that cultural misappropriation is a land of darkness ". For The Guardian. 18 May 2012. Accessed 24 Nov 2015.
อ้างอิง
# ยัยตัวแสบแอบน่ารัก นางาโทโระ
ยัยตัวแสบแอบน่ารัก นางาโทโระ  เป็นซีรีส์เว็บมังงะญี่ปุ่น เขียนเรื่องและวาดภาพโดยนานาชิ หรือที่รู้จักในอีกชื่อบนเว็บไซต์พิซิฟว่า 774 เว็บมังงะได้ตีพิมพ์ในนิตยสาร Magazine Pocket นิตยสารรวมการ์ตูนออนไลน์และการ์ตูนในแอปพลิเคชันที่ตีพิมพ์โดยสำนักพิมพ์โคดันชะ เมื่อวันที่ 1 พฤศจิกายน พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Telecom Animation Film ออกอากาศตั้งแต่เดือนเมษายนถึงมิถุนายน พ.ศ. 2564 ฤดูกาลที่สองสร้างโดยสตูดิโอ OLM ออกอากาศตั้งแต่เดือนมกราคมถึงมีนาคม พ.ศ. 2566

 ตัวละคร 

นางาโทโระเป็นนักเรียนหญิงมัธยมปลายที่ชอบมาแกล้งรุ่นพี่ 

 / 

รุ่นพี่เป็นคนขี้อายและเก็บตัวผู้พยายามหลีกเลี่ยงปฏิสัมพันธ์ทางสังคมกับคนอื่นและชอบวาดภาพ

 / 

กาโมะจังเป็นเพื่อนในกลุ่มของนางาโทโระ

ยชชี่เป็นเพื่อนในกลุ่มของนางาโทโระ

ซากุระเป็นเพื่อนในกลุ่มของนางาโทโระ

 / 

ประธานชมรมศิลปะ

พี่สาวของนางาโทโระ

โอริฮาระเป็นนักกีฬายูโดระดับโอลิมปิก

 สื่อ 
 เว็บคอมิก 

 มังงะ 

 อนิเมะ 

 รายชื่อตอน 
 ยัยตัวแสบแอบน่ารัก นางาโทโระ 

 ยัยตัวแสบแอบน่ารัก นางาโทโระ ปฏิบัติการระลอก 2 

 หมายเหตุ
# เอกสารมหาบุรุษเขมร
เอกสารมหาบุรุษเขมร (ឯកសារមហាបុរសខ្មែរ),
เป็นพงศาวดารกัมพูชาที่ได้มีการรวบรวมเอกสารประวัติศาสตร์ ขึ้นเป็นครั้งแรกใน ค.ศ. 1969 โดยเอง สต
อ้างอิง
# อำเภอมัยฟะอะฮ์
มัยฟะอะฮ์  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 41,597 คน
# อำเภอญัรดาน
ญัรดาน  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 16,270 คน
# อำเภอนิศอบ
นิศอบ  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 42,050 คน
# การคุกคาม
การคุกคาม เป็นพฤติกรรมต่าง ๆ ที่น่ารังเกียจและทำให้ความหวาดกลัวพจนานุกรม ฉบับราชบัณฑิตยสถาน พ.ศ. 2554 ส่วนมากแล้วการคุกคามจะมีลักษณะเป็นการดูหมิ่นเหยียดหยามหรือทำให้ผู้อื่นอับอาย ส่วนในทางกฎหมายจะมีลักษณะเป็นการก่อกวน สร้างความไม่พอใจ ความไม่สบายใจและการข่มขู่ การคุกคามยังการเลือกปฎิบัติเพื่อทำให้บุคคลอื่น ๆ เสียสิทธิประโยชน์ของบุคคลของตน หากมีการคุกคามบ่อยครั้งจะเป็นการยกระดับไปสู่การข่มเหงรังแก

ชนิด
อิเล็กทรอนิกส์
เป็นทฤษฎีสมคบคิดที่ว่ารัฐบาลจะเป็นทำการทรมาน โจมตีและคุกคามเป้าหมายด้วยคลื่นแม่เหล็กไฟฟ้าหรือการทรมานทางจิตโดยใช้รังสีแม่เหล็กไฟฟ้าหรืออาวุธคลื่นอิเล็คโทรแมคเนติก ยกตัวอย่างเช่น นักจิทวิยาหลายคนได้เสนอหลักฐานการใช้คนที่มีอาการประสาทหลอนทางการได้ยิน โรคหลงผิดหรือความผิดปกติทางจิตอื่น ๆ เพื่อทำลายชื่อเสียงเป้าหมายบนชุมชนออนไลน์Olga Pochechueva. EMR Deliberately Directed At You — Moscow: LOOM Publishing, 2015 (in Russian). —  30 p. — 

โลกออนไลน์

thumb|การจำแนกการระรานทางไซเบอร์ สถิติจากหน่วยงานป้องกันโรคติดต่อในสหรัฐอเมริกาตัวอย่างจากวัยรุ่นสหรัฐ ค.ศ. 2008

เป็นการคุกคามโดยใช้คำหยาบ การดูถูกและความคิดเห็นเชิงลบต่อเป้าหมาย เช่นพูดดูถูกสำเนียงภาษา เชื้อชาติ เพศ ศาสนาของเป้าหมายซึ่งมักเกิดขึ้นในห้องสนทนาออนไลน์ นอกจากนี้ยังมีการนำรูปภาพส่วนตัว รูปครอบครัวของเหยือไปโพสต์บนโซเชียลมีเดียเพื่อให้เกิดความอับอายและเกิดความทุกข์

ตำรวจ
คือการที่ตำรวจหรือผู้บังคับใช้กฎหมายปฏิบัติอย่างไม่เป็นธรรมต่อเหยื่อโดยการใช้กำลังเกิดกว่าเหตุ การบังคับขู่เข็ญ เหยียดสีผิวเชื้อชาติและเพศหรื่ออื่น ๆ ที่ดูเหมือนเป็นการเลือกปฏิบัติ

เชื้อชาติ
เป็นการคุกคามบุคคลที่มีเชื้อชาติต่างจากตน โดนอาจจะเป็นการคุกคามในเชิงเหยีดหนือแสดงท่าทางที่ทำให้ผุ้ถูกคุกคามรู้สึกอาย

ศาสนา
เป็นการคุกคามบุคคลที่มีความเชื้อและศาสนาต่างจากตนเอง การคุกคามแบบนี้อาจรวมถึงการบังคับให้พูดโดยไม่สมัครใจ

เพศ

ลักษณะเป็นการแสดงพฤติกรรมที่ไม่ดีทั้งกายและวาจาต่อเพศของเหยื่อ การคุกคามเช่นนี้เกิดขึ้นได้ทุกที่ แต่มักเกิดขึ้นในที่ทำงาน โรงเรียน และกองทัพ ซึ่งส่วนมากแล้วมักเกิดขึ้นกับผู้หญิงมากกว่าผู้ชายMaeve Duggan. PEW Research Center. 2014. "Online Harassment". "http://www.pewinternet.org/2014/10/22/online-harassment/".
# อำเภอมัรเคาะตุสซุฟลา
มัรเคาะตุสซุฟลา  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 40,635 คน
# วัดทุ่งสนุ่นรัตนาราม
วัดทุ่งสนุ่นรัตนาราม เป็นวัดราษฎร์สังกัดคณะสงฆ์มหานิกาย มีเนื้อที่ 27 ไร่ 2 งาน 36 ตารางวา ตั้งอยู่ที่บ้านทุ่งสนุ่น หมู่ที่ 4 ตำบลระหาน อำเภอบึงสามัคคี จังหวัดกำแพงเพชร เริ่มสร้างวัดเมื่อ พ.ศ. 2495 โดยชาวบ้านซึ่งมีเชื้อสายลาวเวียง ได้อพยพจากจังหวัดราชบุรี มาตั้งถิ่นฐานเป็นกลุ่มแรก ตามด้วยลาวครั่งจากจังหวัดนครปฐม และชาวอีสาน จากจังหวัดร้อยเอ็ด จังหวัดขอนแก่น เป็นต้น อพยพมาสมทบกันจับจองที่ดินเพื่อทำมาหากินที่บริเวณอำเภอขาณุวรลักษบุรี (บริเวณ อำเภอบึงสามัคคีในปัจจุบัน) ซึ่งในขณะนั้นบริเวณนี้ยังเป็นป่าดงดิบเต็มไปด้วยสัตว์ป่า อุดมสมบูรณ์ด้วยแหล่งน้ำ และมีต้นสนุ่น (ใคร้นุ่น) เกิดอยู่เต็มท้องทุ่งนา ชาวบ้านจึงเรียกขานบ้านตนเองว่า บ้านทุ่งสนุ่น

เมื่อมีประชาชนอพยพเข้ามากขึ้น จนกลายเป็นชุมชนใหญ่พอสมควรแล้ว ชาวบ้านจึงร่วมใจกันสร้างวัดขึ้นไว้ประจำหมู่บ้าน ได้รับอนุญาตให้สร้างวัด เมื่อวันที่ 12 เมษายน 2513 มีชื่ออย่างเป็นทางการว่า วัดทุ่งสนุ่นรัตนาราม ซึ่งแปลว่า วัดที่เปรียบเหมือนแก้วอันล้ำค่าของชาวบ้านทุ่งสนุ่น เปิดทำการเรียนการสอนนักธรรม ตั้งแต่ พ.ศ. 2508 เป็นต้นมา ได้รับพระราชทานวิสุงคามสีมา เมื่อ พ.ศ. 2523 และได้ทำการผูกพัทธสีมาเมื่อ พ.ศ. 2525

วัดเป็นที่ประดิษฐาน พระพุทธมหาลาโภ พระพุทธรูปศิลปะรัตนโกสินทร์ตอนต้น ขุดพบที่อำเภอบ้านโป่ง จังหวัดราชบุรี และ หลวงพ่อพระเจ้าบุญล้าน พระพุทธปฏิมาศิลปะล้านนาและเวียงจันทน์ พระธาตุข้าวเปลือกที่บรรจุพระบรมสารีริกธาตุ ประดับด้วยรวงข้าวเปลือก นับหมื่นรวง และธัญญาหารต่าง ๆ รวมถึงรูปปั้นพญานาคราชแห่งลุ่มแม่น้ำปิง คือ พญาวิรูปักโขนาคาธิราช และ พญานพเกตุนาคินีเทวี

วัดทุ่งสนุ่นรัตนาราม มีงานประเพณีบุญตามจารีต ฮีตสิบสอง คลองสิบสี่ ครบทั้ง 12 เดือน เป็นแหล่งท่องเที่ยวที่สำคัญแห่งหนึ่งของจังหวัดกำแพงเพชร มีจุดเด่นคือ สะพานบุญโญรส เป็นทางเดินจงกรมของผู้ปฏิบัติธรรม และเป็นที่จัดกิจกรรม เช่น ลงแขก เกี่ยวข้าว ดำนา ฯลฯ ถือเป็นทางเดินยาวที่สุดในภาคเหนือตอนล่าง มีความยาวรวม 356 เมตร

รายนามเจ้าอาวาส
 พระอาจารย์เบี้ยว ถาวริโก (หัวหน้าที่พักสงฆ์) พ.ศ. 2492
 พระอาจารย์พิมพ์ (หัวหน้าที่พักสงฆ์) พ.ศ. 2498
 เจ้าอธิการเหรียญ ปภสฺสโร พ.ศ. 2505
 พระครูแกะ สิริสาโร พ.ศ. 2512
 พระอธิการเบี้ยว ถาวริโก  พ.ศ. 2526
 พระครูสุนทรวชิโรภาส (เดือน สมิงฺคิโก น.ธ.โท)  พ.ศ. 2533
 พระมหาอภิชาติ กิตฺติวรญฺญู  พ.ศ. 2548-ปัจจุบัน
# การปฏิวัติราชวงศ์อับบาซียะฮ์
การปฏิวัติราชวงศ์อับบาซียะฮ์ หรืออีกชื่อหนึ่งว่า ขบวนการชายชุดดำ เป็นการโค่นล้มรัฐเคาะลีฟะฮ์อุมัยยะฮ์ (ค.ศ. 661–750) รัฐเคาะลีฟะฮ์รัฐที่ 2 จากสี่รัฐสำคัญในประวัติศาสตร์อิสลามตอนต้น โดยรัฐที่ 3 คือรัฐเคาะลีฟะฮ์อับบาซียะฮ์ (ค.ศ. 750–1258) ฝ่ายอุมัยยะฮ์ก้าวขึ้นสู่อำนาจต่อจากรัฐเคาะลีฟะฮ์รอชิดีนและหลังจากศาสดามุฮัมมัดเสียชีวิตไปแล้วเป็นเวลาสามทศวรรษ จักรวรรดิของพวกเขาเป็นจักรวรรดิอาหรับที่ใช้ระบบเจ้าขุนมูลนาย ปกครองประชากรซึ่งส่วนใหญ่ไม่ใช่ชาวอาหรับรวมทั้งไม่ได้นับถือศาสนาอิสลาม ผู้ไม่ใช่ชาวอาหรับถูกปฏิบัติอย่างพลเมืองชั้นสอง ไม่ว่าพวกเขาจะหันมานับถือศาสนาอิสลามหรือไม่ ความไม่พอใจต่อสภาวะนี้แบ่งแยกความศรัทธาและกลุ่มชาติพันธุ์อย่างมาก จนนำไปสู่การโค่นล้มราชวงศ์อุมัยยะฮ์ในที่สุดPaul Rivlin, Arab Economies in the Twenty-First Century, p. 86. Cambridge: Cambridge University Press, 2009.  ราชวงศ์อับบาซียะฮ์อ้างว่าตนสืบเชื้อสายมาจากอับบาส ลุงของท่านศาสดา

การปฏิวัติราชวงศ์อับบาซียะฮ์ถือเป็นจุดสิ้นสุดของจักรวรรดิอาหรับและจุดเริ่มต้นของรัฐรวมหลายเชื้อชาติในตะวันออกกลางSaïd Amir Arjomand,  Abd Allah Ibn al-Muqaffa and the Abbasid Revolution. Iranian Studies, vol. 27, Nos. 1–4. London: Routledge, 1994. การปฏิวัตินี้ยังเป็นที่จดจำว่าเป็นหนึ่งในการปฏิวัติที่มีการจัดระเบียบได้ดีที่สุดในสมัยนั้น และกำหนดทิศทางของจุดรวมโลกมุสลิมสู่เบื้องตะวันออกHala Mundhir Fattah, A Brief History of Iraq, p. 77. New York: Infobase Publishing, 2009. 

ดูเพิ่ม
สงครามไบแซนไทน์-อาหรับ
การพิชิตอัลมัฆริบของมุสลิม
# สนธิสัญญามาดริด
สนธิสัญญามาดริด อาจหมายถึง

 สนธิสัญญามาดริด (ค.ศ. 1339)
 สนธิสัญญามาดริด (ค.ศ. 1526)
 สนธิสัญญามาดริด (ค.ศ. 1617)
 สนธิสัญญามาดริด (ค.ศ. 1621)
 สนธิสัญญามาดริด (ค.ศ. 1630)
 สนธิสัญญามาดริด (ค.ศ. 1667)
 สนธิสัญญามาดริด (ค.ศ. 1670)
 สนธิสัญญามาดริด (13 มกราคม ค.ศ. 1750)
 สนธิสัญญามาดริด (5 ตุลาคม ค.ศ. 1750)
 Pinckney's Treaty หรือ สนธิสัญญามาดริด (ค.ศ. 1795)
 สนธิสัญญามาดริด (ค.ศ. 1801)
 สนธิสัญญามาดริด (ค.ศ. 1814)
 สนธิสัญญามาดริด (ค.ศ. 1817)
 สนธิสัญญามาดริด (ค.ศ. 1880)
 สนธิสัญญามาดริด (ค.ศ. 1891)

มาดริด
# ดานีเอเล มาซาลา
ดานีเอเล มาซาลา (12 กุมภาพันธ์ ค.ศ. 1955 –) เป็นนักปัญจกีฬาสมัยใหม่และแชมป์โอลิมปิกชาวอิตาลี

 ประวัติ 
มาซาลาเข้าร่วมการแข่งกีฬาโอลิมปิกครั้งแรกในปี ค.ศ. 1976 แปดปีต่อมา เขาได้อยู่ในทีมอิตาลีซึ่งได้รับรางวัลเหรียญทองในโอลิมปิกฤดูร้อน 1984 ที่ลอสแอนเจลิส รวมถึงเขายังได้รับรางวัลเหรียญทองในประเภทบุคคล"1984 Summer Olympics – Los Angeles, United States – Modern Pentathlon"  databaseOlympics.com (Retrieved on 16 April 2008) ส่วนในโอลิมปิกฤดูร้อน 1988 ที่โซล เขาได้รับรางวัลเหรียญเงินในประเภททีม"1988 Summer Olympics – Seoul, South Korea – Modern Pentathlon"  databaseOlympics.com (Retrieved on 16 April 2008)
# ตำบลทุ่งลาน
ทุ่งลาน เป็นตำบลในอำเภอคลองหอยโข่ง จังหวัดสงขลา ปัจจุบันมีประชากร 7,356 คน และแบ่งเขตการปกครองออกเป็น 9 หมู่บ้าน

พื้นที่ตำบลทุ่งลานตั้งอยู่ห่างจากที่ว่าการอำเภอคลองหอยโข่งไปทางทิศตะวันออกเฉียงใต้เป็นระยะทางประมาณ 9 กิโลเมตร พื้นที่ส่วนใหญ่เป็นพื้นที่ราบลูกคลื่นลอนลาด เนินเขา ที่ลาดเชิงเขา และพื้นที่ราบลุ่มที่เกิดจากการทับถมของตะกอนจากลำน้ำสายต่าง ๆ ความลาดชันของพื้นที่มากกว่าร้อยละ 35 สภาพสังคมมีโรงเรียนทั้งหมดสามแห่ง และมีโรงพยาบาลส่งเสริมสุขภาพตำบลหนึ่งแห่ง ได้แก่ โรงพยาบาลส่งเสริมสุขภาพตำบลทุ่งลาน

ตำบลทุ่งลานทั้งตำบลอยู่ในเขตเทศบาลตำบลทุ่งลาน เดิมมีฐานะเป็นสภาตำบลทุ่งลาน ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2551 นับเป็นเทศบาลตำบลแห่งแรกของอำเภอ
# การปฏิวัติเยอรมัน ค.ศ. 1848–1849
การปฏิวัติเยอรมัน ค.ศ. 1848-1849 , ช่วงระยะเปิดฉากซึ่งถูกเรียกอีกอย่างว่า การปฏิวัติเดือนมีนาคม  แต่เดิมเป็นส่วนหนึ่งของการปฏิวัติ ค.ศ. 1848 ที่เกิดขึ้นในหลายประเทศในยุโรป พวกเขาเป็นหนึ่งในกลุ่มประท้วงและการก่อกบฎที่ประสานงานร่วมกันแบบหลวม ๆ ในสมาพันธรัฐเยอรมัน รวมทั้งจักรวรรดิออสเตรีย การปฏิวัติครั้งนี้ ซึ่งได้เน้นย้ำถึงอุดมการณ์รวมกลุ่มเยอรมัน แสดงให้เห็นถึงความไม่พอใจที่แพร่หลาย ต่อโครงสร้างทางการเมืองที่มีอำนาจเด็ดขาดแบบดั้งเดิมของรัฐอิสระทั้งสามสิบเก้ารัฐของสมาพันธรัฐที่ได้สืบทอดดินแดนเยอรมันของอดีตจักรวรรดิโรมันอันศักดิ์สิทธิ์ ภายหลังจากการถอดถอนอันเป็นผลมาจากสงครามนโปเลียน กระบวนการนี้ได้เริ่มต้นในช่วงกลางปี ค.ศ. 1840

ส่วนหนึ่งของชนชั้นกลางที่ยึดมั่นในหลักการเสรีนิยม ในขณะที่ชนชั้นแรงงานได้แสวงหาในการปรับปรุงเพื่อให้มีสภาพการทำงานและชีวิตความเป็นอยู่อย่างรุนแรง ในขณะที่ชนชั้นกลางและชนชั้นแรงงานเป็นส่วนหนึ่งของการปฏิวัติที่แยกต่างหาก ชนชั้นสูงที่เป็นฝ่ายอนุรักษ์นิยมเป็นฝ่ายชนะ พวกเสรีนิยมได้ถูกบังคับให้ลี้ภัยเพื่อหลบหนีการกดขี่ข่มเหงทางการเมือง ซึ่งพวกเขาได้เป็นที่รู้จักกันคือ Forty-Eighters หลายคนได้อพยพไปยังสหรัฐอเมริกา โดยได้ตั้งถิ่นฐานจากรัฐวิสคอนซินไปยังรัฐเท็กซัส
# ดิสนีย์สวิลเลียนส์รีเวนจ์
ดิสนีย์สวิลเลียนส์รีเวนจ์  เป็นวิดีโอเกมที่พัฒนาและเผยแพร่โดยดิสนีย์อินเทอแรกทีฟสำหรับไมโครอปต์ วินโดวส์ กับแมคอินทัชใน ค.ศ. 1999 มีรูปแบบการเล่นเป็น "ชี้และกด" ในหลายรูปแบบ โดยผู้เล่นต้องช่วยเจมินี คริกเก็ตสร้างฉากจบที่มีความสุขในภาพยนตร์แอนิเมชันบางส่วนของดิสนีย์จากวายร้าย

การตอบรับ
Monika Lechl จากวารสาร PC Player ภาษาเยอรมันให้คะแนนเกมไปร้อยละ 68PC Player 02/2002 page 127.

ดิสนีย์สวิลเลียนส์รีเวนจ์ ชนะInteractive Achievement Award สาขาความบันเทิงสำหรับเด็กบนคอมพิวเตอร์ประจำปี 2000
# ลอร์ส ฮัล
ลอร์ส ยอรัน อีวาร์ ฮัล (30 เมษายน ค.ศ. 1927 – 26 เมษายน ค.ศ. 1991) เป็นนักปัญจกีฬาสมัยใหม่ชาวสวีเดนที่เข้าแข่งขันในโอลิมปิกฤดูร้อน 1952 และ 1956 เขาชนะการแข่งประเภทบุคคลทั้งสองสมัย และจบในอันดับที่สองร่วมกับทีมสวีเดนในปี ค.ศ. 1952 ซึ่งในปี ค.ศ. 1952 เขาได้กลายเป็นแชมป์โอลิมปิกที่เป็นพลเรือนคนแรกในปัญจกีฬาสมัยใหม่

สำหรับความสำเร็จของเขา ฮัลได้รับรางวัลเหรียญทองสเวนสคาดักบลาเดทในปี ค.ศ. 1956 (ร่วมกับซิกเตน ยาร์นไบรจ์ นักสกีครอสคันทรี)
# สนธิสัญญาคอนสแตนติโนเปิล
สนธิสัญญาคอนสแตนติโนเปิล หรือ สนธิสัญญาอิสตันบูล อาจหมายถึง ความตกลงหลายฉบับที่เจรจาและลงนามกันในคอนสแตนติโนเปิล (อิสตันบูลในประเทศตุรกี)

 สนธิสัญญาคอนสแตนติโนเปิล (ค.ศ. 1454)
 สนธิสัญญาคอนสแตนติโนเปิล (ค.ศ. 1479)
 สนธิสัญญาคอนสแตนติโนเปิล (ค.ศ. 1533)
 สนธิสัญญาคอนสแตนติโนเปิล (ค.ศ. 1562)
 สนธิสัญญาคอนสแตนติโนเปิล (ค.ศ. 1570)
 สนธิสัญญาคอนสแตนติโนเปิล (ค.ศ. 1590)
 สนธิสัญญาคอนสแตนติโนเปิล (ค.ศ. 1700)
 สนธิสัญญาคอนสแตนติโนเปิล (ค.ศ. 1724)
 สนธิสัญญาคอนสแตนติโนเปิล (ค.ศ. 1736)
 สนธิสัญญาคอนสแตนติโนเปิล (ค.ศ. 1782)
 สนธิสัญญาคอนสแตนติโนเปิล (ค.ศ. 1800)
 สนธิสัญญาคอนสแตนติโนเปิล (ค.ศ. 1832)
 สนธิสัญญาคอนสแตนติโนเปิล (ค.ศ. 1881)
 อนุสัญญาคอนสแตนติโนเปิล
 สนธิสัญญาคอนสแตนติโนเปิล (ค.ศ. 1897)
 สนธิสัญญาคอนสแตนติโนเปิล (ค.ศ. 1913)
 สนธิสัญญาคอนสแตนติโนเปิล (ค.ศ. 1914)

คอนสแตนติโนเปิล
หมวดหมู่:คอนสแตนติโนเปิล
# สนธิสัญญาไซ่ง่อน
สนธิสัญญาไซ่ง่อน หรือ สนธิสัญญานครโฮจิมินห์ อาจหมายถึง ความตกลงหลายฉบับที่เจรจาและลงนามกันในไซ่ง่อน (นครโฮจิมินห์ในประเทศเวียดนาม)

 สนธิสัญญาไซ่ง่อน (ค.ศ. 1862)
 สนธิสัญญาไซ่ง่อน (ค.ศ. 1874)

ไซ่ง่อน
หมวดหมู่:ไซ่ง่อน
# สนธิสัญญาสต็อกโฮล์ม
สนธิสัญญาสต็อกโฮล์ม อาจหมายถึง

 สนธิสัญญาสต็อกโฮล์ม (ค.ศ. 1371)
 สนธิสัญญาสต็อกโฮล์ม (ค.ศ. 1435)
 สนธิสัญญาสต็อกโฮล์ม (ค.ศ. 1465)
 สนธิสัญญาสต็อกโฮล์ม (ค.ศ. 1497)
 สนธิสัญญาสต็อกโฮล์ม (ค.ศ. 1502)
 สนธิสัญญาสต็อกโฮล์ม (ค.ศ. 1523)
 สนธิสัญญาสต็อกโฮล์ม (ค.ศ. 1672)
 สนธิสัญญาสต็อกโฮล์ม (ค.ศ. 1719)
 สนธิสัญญาสต็อกโฮล์ม (ค.ศ. 1720)
 สนธิสัญญาสต็อกโฮล์ม (ค.ศ. 1720)
 สนธิสัญญาสต็อกโฮล์ม (ค.ศ. 1813)
 สนธิสัญญาสต็อกโฮล์ม (ค.ศ. 1884)
 อนุสัญญาสต็อกโฮล์ม

สต็อกโฮล์ม
# อัลบะเกาะเราะฮ์
อัลบะเกาะเราะฮ์ ("วัวเพศเมีย" หรือ "วัว") เป็นบทที่สองและบท (ซูเราะฮ์) ที่ยาวที่สุดในอัลกุรอานSalwa M. S. El - Awa, Introduction to Textual Relations in Qur'an, pg. 1. Part of the Routledge Studies in the Qur'an series. London: Routledge, 2005.  โดยมี 286 โองการ (อายะฮ์), 6,201 คำ และ 25,500 ตัวอักษรอิบน์ กะษีร

เป็นซูเราะฮ์มะดีนะฮ์ ซึ่งถูกประทานที่มะดีนะฮ์หลังฮิจเราะห์ ยกเว้นโองการที่เกี่ยวกับริบา (ดอกเบี้ย) ซึ่งมุสลิมเชื่อว่ามีการประทานในช่วงพิธีฮัจญ์อำลา การทำฮัจญ์ครั้งสุดท้ายของมุฮัมมัดMahmoud Ayoub, The Qurʾan and its interpreters, pg. 55. Albany: State University of New York Press, 1984. มะอาริฟุลกุรอาน โดยเฉพาะโองการที่ 281 ในบทนี้ที่เชื่อว่าเป็นโองการสุดท้ายที่ถูกประทานในอัลกุรอาน ในวันที่ 10 ซุลฮิจญะฮ์ ฮ.ศ. 10 ประมาณ 80 หรือ 90 วันก่อนที่ท่านเสียชีวิตอัลกุรฏุบี

ซูเราะฮ์อัลบะเกาะเราะฮ์กำหนดให้ผู้ศรัทธาถือศีลอดในช่วงเดือนเราะมะฎอนMichael Binyon, Fighting is 'allowed' during the holy month of fasting The Times, 18 December 1998
# วันการศึกษาสากล
วันการศึกษาสากล  ตรงกับวันที่ 24 มกราคมของทุกปีเพื่อระลึกถึงความสำคัญของการศึกษา เมื่อวันที่ 3 ธันวาคม พ.ศ. 2561 สมัชชาใหญ่แห่งสหประชาชาติ ได้มีมติให้วันที่ 24 มกราคมของทุกปี เป็น International Day of Education เพื่อฉลองบทบาทของการศึกษาในการทำให้เกิดสันติภาพสากลและการพัฒนาที่ยั่งยืน UNESCO
# อนาโตลี สตารอสติน
อนาโตลี สตารอสติน (อักษรโรมัน: Anatoli Starostin; 18 มกราคม ค.ศ. 1960 –) เป็นอดีตนักปัญจกีฬาสมัยใหม่และแชมป์โอลิมปิกชาวโซเวียต

 กีฬาโอลิมปิก 
สตารอสตินเข้าแข่งขันให้แก่สหภาพโซเวียตในการแข่งโอลิมปิกฤดูร้อน 1980 ที่มอสโก ซึ่งเขาได้รับรางวัลเหรียญทองในประเภทบุคคล และรางวัลเหรียญทองในประเภททีมกับทีมโซเวียต"1980 Summer Olympics – Moscow, Soviet Union – Modern Pentathlon"  – databaseOlympics.com (Retrieved on June 13, 2008) รวมถึงเขาได้รับรางวัลเหรียญเงินกับทีมรวมเฉพาะกิจเครือรัฐเอกราชในโอลิมปิกฤดูร้อน 1992 ที่บาร์เซโลนา
# ทางหลวงแผ่นดินหมายเลข 2013
ทางหลวงแผ่นดินหมายเลข 2013 สายบ้านแยง–โคกงาม เป็นทางหลวงแผ่นดินสายหนึ่งในจังหวัดพิษณุโลก และจังหวัดเลย โดยเริ่มต้นบนถนนมิตรภาพ (ทางหลวงแผ่นดินหมายเลข 12) ที่บ้านแยง อำเภอนครไทย และสิ้นสุดที่ทางหลวงแผ่นดินหมายเลข 21 ที่บ้านโคกงาม อำเภอด่านซ้าย ระยะทางทั้งสิ้น 90.071 กิโลเมตร

 รายชื่อทางแยก